Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Marko 10:1-52
10 Ukufuma kulya, alimine no kuya ku mipaka ya Yudea na kwi shilya lya Yordani. Amabumba na kabili yalongene kuli ena, kabili nga fintu alecita lyonse, alabasambilisha na kabili.+2 Nomba abaFarise balishile, kabili pa kuti bamweshe, batendeke ukumwipusha nga calisuminishiwa ku muntu ukuleka umukashi wakwe.+3 Na o abaswike ati: “Cinshi Mose amwebele?”4 Na bo batile: “Mose alisuminishe ukuti umulume kuti alemba kalata wa kumutamfya no kumuleka.”+5 Lelo Yesu abebele ati: “Ni pa mulandu wa kukosa kwa mitima yenu+ amulembele ili funde.6 Lelo pa kutendeka kwa kubumba, ‘Ababumbile umwaume no mwanakashi.+7 E mulandu wine umwaume akashiila wishi na nyina,8 kabili aba babili bakaba umubili umo’;+ e ico nomba tabali babili iyo, lelo bali umubili umo.9 Kanshi, ico Lesa alundenye, umuntu e cilekanya.”+10 Ilyo bali na kabili mu ng’anda,+ abasambi bakwe balamwipusha pali uyu mulandu.11 Na o abebele ati: “Onse uwaleka umukashi wakwe no kuupa umbi, ninshi acita ubucende+ kabili amubembukila.12 No mwanakashi nga aleka umulume wakwe, aupwa kuli umbi, ninshi acita ubucende.”+13 Nomba abantu batendeke ukumuletela abana abanono ukuti abakumye; lelo abasambi balibakalipile.+14 Ilyo Yesu amwene ifi, alikalipe no kubeba ati: “Lekeni abana banono bese kuli ine; mwibakaanya, pantu ubufumu bwa kwa Lesa bwa bantu ababa kwati ni aba bana.+15 Ndemweba icine cine, nati, Onse uushipokelela ubufumu bwa kwa Lesa filya umwana munono apokelela ifintu, takengilemo nakalya.”+16 Kabili afukatile abana, alabapaala, abikile ne minwe yakwe pali bena.+17 Kabili ilyo alefuma kulya aleya mu nshila, umuntu alimubutukile no kumufukamina, alamwipusha ati: “Mwe Kasambilisha musuma, cinshi mfwile ukucita pa kuti nkakwate umweo wa muyayaya?”+18 Na o Yesu amwebele ati: “Mulandu nshi wanjitila ati umusuma?+ Takwaba umusuma nangu umo, kano fye Lesa eka.+19 Walishiba amafunde ayatila, ‘Wilaipaya,+ Wilacita ubucende,+ Wilaiba,+ Wilaba inte ya bufi,+ Wilacenjesha abanobe,+ Ulecindika wiso na noko.’”+20 Na o amwebele ati: “Mwe Kasambilisha, ndakonka ifi fyonse ukufuma fye ku bwaice.”21 Na o Yesu alimuloleshe, kabili alimutemenwe no kumweba ati: “Kuli icintu cimo ico ufwile ukucita: Kabiye, kashitishe fyonse ifyo wakwata no kupeela abapiina indalama, kabili ukakwata icuma mu muulu, e lyo wise ube umusambi wandi.”+22 Lelo aya mashiwi yalimuletele ubulanda, kabili afuminepo ninshi naikatwa ubulanda, pantu alikwete ifyuma ifingi.+23 E lyo Yesu aloleshe konse konse no kweba abasambi bakwe ati: “Ifyo cikaba icayafya ku ba ndalama+ ukwingila mu bufumu bwa kwa Lesa!”+24 Lelo abasambi bakwe balipapile+ pa mashiwi yakwe. Na o Yesu abebele ati: “Mwe bana, ifyo cayafya ukwingila mu bufumu bwa kwa Lesa!25 Cayangukapo ingamila ukupula mu linso lya nshindano ukucila uwa fyuma ukwingila mu bufumu bwa kwa Lesa.”+26 Awe e lyo baciliileko ukupapa abati: “Nga kanshi nani engapusuka?”+27 Ilyo Yesu abaloleshe, atile: “Abantu bena teti bacite ici, lelo Lesa ena teti afilwe, pantu Lesa kuti acita ifintu fyonse.”+28 Awe Petro alamweba, ati: “Moneni! Ifwe twalisha fyonse no kumukonka.”+29 Na o Yesu atile: “Ndemweba icine cine, nati, Takuli uwasha ing’anda nelyo bamunyina nelyo inkashi nelyo nyina nelyo wishi nelyo abana nelyo amabala pa mulandu wa ine na pa mulandu wa mbila nsuma+30 uushakapokelele imiku umwanda umo (100)+ pali ino nshita, amayanda na bamunyina ne nkashi na banyina na bana na mabala, e lyo no kumucusha+ pa mulandu wa ine. Na ku ntanshi akapokelela umweo wa muyayaya.31 Lelo abengi aba ntanshi bakaba aba kulekelesha, na ba kulekelesha bakaba aba ntanshi.”+32 Awe baleya mu musebo ukulola ku Yerusalemu, na Yesu ali pa ntanshi, kabili balipapile; na balebakonka balitiinine. Asendele na kabili abasambi bakwe ikumi na babili (12) ku mbali, alabeba ifyali no kumuponena ati:+33 “Moneni, tuleya ku Yerusalemu, no Mwana wa muntu ali no kupeelwa ku ntungulushi sha bashimapepo na bakalemba, kabili bakamupingwila ukufwa no kumupeela ku bena fyalo,+34 kabili bakamupumya no kumufwishila amate no kumufopaula no kumwipaya, lelo pa numa ya nshiku shitatu akabuuka.”+35 Kabili Yakobo na Yohane, abana baume babili aba kwa Sebede,+ baile kuli ena no kumweba abati: “Mwe Kasambilisha, tulefwaya mutucitile conse ico twingamulomba.”+36 Na o abepwishe ati: “Cinshi mulefwaya ukuti imucitile?”37 Na bo bamwebele abati: “Tusuminisheni ukuti tukekale umo ku kulyo kwenu na umbi ku kuso kwenu, mu bukata bwenu.”+38 Lelo Yesu abebele ati: “Tamwishibe ico mulelomba. Bushe kuti mwanwa ifili muli kapu iyo nalanwenamo, nelyo ukubatishiwa ulubatisho ulo ndebatishiwako?”+39 Na bo bamwaswike ati: “Kuti twanwa.” E ico Yesu abebele ati: “Ifili muli kapu iyo ine ndenwenamo, na imwe mukanwa, no lubatisho ulo ndebatishiwako, na imwe mukabatishiwako.+40 Lelo ukwikala ku kulyo kwandi nelyo ku kuso kwandi te ine mpeela,+ lelo abo bapekanishisha e bo bakapeela.”41 Awe ilyo abasambi bambi ikumi (10) baumfwile ifi, bafulilwe Yakobo na Yohane.+42 Lelo Yesu alibetile, alabeba ati: “Mwalishiba ukuti balya abaishibikwa ukuti e bakateka ba bena fyalo bena bateka abantu babo kwati basha ne ntungulushi* na sho shilatitikisha abo shitungulula.+43 Te fyo cifwile ukuba kuli imwe; lelo onse uufwaya ukuba umukalamba pali imwe, afwile ukulamubombela,+44 na onse uufwaya ukuba uwa ntanshi pali imwe, afwile ukuba umusha wa bonse.+45 Pantu nangu Mwana wa muntu taishile pa kuti balemubombela,+ lelo aishile mu kubombela abantu no kupeela umweo wakwe icilubula+ pa kuti alubule abengi.”+46 Kabili bafikile ku Yeriko. Nomba ilyo alefuma mu Yeriko pamo na basambi bakwe ne bumba ilikalamba, Bartimeo (umwana wa kwa Timeo), uwali kalombalomba impofu, aikele mu mbali ya musebo.+47 Ilyo aumfwile ukuti ni Yesu umwina Nasarete uulepita, alabilikisha ati: “Mwe mwana wa kwa Davidi,+ Yesu, mbeleleniko uluse.”+48 Awe abengi balamukalipila ukuti atalale; lelo e lyo acililemo ukubilikisha ati: “Mwe mwana wa kwa Davidi, mbeleleniko uluse!”+49 E ico Yesu aliiminine no kusosa ati: “Mwiteni.” Na bo baitile impofu, abati: “Shipa, ima, alekwita.”+50 Awe yapoosele ica kufwala ca iko, yalimine bwangu, yaya na kuli Yesu.51 Na o Yesu aipwishe ati: “Cinshi ulefwaya ukuti nkucitile?”+ Impofu na yo ya-aswike ati: “Mwe kasambilisha,* ndefwaya nshibulwe amenso.”+52 Na Yesu ayebele ati: “Kabiye, icitetekelo cobe cakuposha.”+ Na po pene yalishibwilwe amenso,+ kabili yatendeke ukumukonka mu musebo.+
bem_Latn bem_Latn bem_Latn bem_Latn